ایٹمی توانائی کا محکمہ
مرکزی وزیرڈاکٹرجتیندرسنگھ نے کہاہے کہ بھارت، نایاب ارضی معدنیات تک رسائی کے لئے چین پرانحصارنہیں کرتا
بھارت میں نایاب ارضی معدنیات کے بنیادی وسیلے ، مونازائٹ کی پیداوار 4000میٹرٹن سالانہ ہے :ڈاکٹرجتیندرسنگھ
سائنس اورٹکنالوجی  کے مرکزی وزیرمملکت ، ارضیاتی سائنس  وزیر مملکت ، وزیراعظم کے دفترپی ایم او ، عملے ، عوامی شکایات ، پنشن ، ایٹمی توانائی اورخلاء کے محکموں کے وزیر مملکت ،ڈاکٹرجتیندرسنگھ نے آج کہاہے کہ بھارت ، نایاب ارضی معدنیات کی رسائی کے لئے چین پرمنحصرنہیں ہے ۔
لوک سبھا میں ایک سوال کے تحریری جواب میں ، ڈاکٹرجتیندرسنگھ نے کہاکہ بھارت میں ، انتہائی خالص شکل میں آرای آکسائیڈ کی کان کنی ، پروسیسنگ ، ریفائننگ اور پیداوار کے لحاظ سے صلاحیت اوراستعداد ، وافرمقدار میں دستیاب ہیں ۔
ڈاکٹرجتیندرسنگھ نے کہاکہ بھارت میں نایاب ارضی معدنیات کے بنیادی وسیلہ مونازائٹ کی پیداوار 4000میٹرک ٹن سالانہ ہے ، حالانکہ آئی آرای ایل  لمیٹڈ ، سابقہ انڈیا ریئر ارتھ لمیٹڈ ، نے نایاب ارضی معدنیات کے پروسیس کے مقصد سے 10000میٹرک ٹن کی صلاحیت تیارکرکے نصب کی ہے ، لیکن اس کی پیداوار ، کان کنی سے متعلق پٹے کی منظوری نہ مل پانے ، ماحولیات اورآب وہوا سے متعلق منظوری نہ مل پانے اوردیگرمختلف قسم کی منظوریاں نہ مل پانے کی وجہ سے محدود ہوکررہ گئی ہے ۔
ستمبر 2022کو ‘‘اٹامک منرل ڈائریکٹوریٹ فارایکسپلوریشن اینڈ ریسرچ کاقیام عمل میں آیاتھا۔
- اپنی مقررہ یا اصل جگہ پر13.07ملین ٹن مونازائٹ  وسائل کیرالہ ، تمل ناڈو، اڈیشہ ، آندھراپردیش ، مہاراشٹراورگجرات کے ساحلی علاقوں اور بیچ وغیرہ اورجھارکھنڈ ، مغربی بنگال اورتمل ناڈو کے بعض اندرونی علاقوں میں موجود ہیں ۔
- 737283ٹن نایاب ارضی ایلیمنٹس آکسائیڈ  گجرات کے چھوٹا اودے پور ضلع میں امباڈونگرعلاقے میں موجود ہے ۔
- 36945ٹن آرای او ، راجستھان میں باڑمیر ضلع کے بھاٹی کھیڑا علاقے میں موجود ہے ۔
- ~2فیصد زینوٹائم  کے حامل 2000ٹن بھاری معدنیات ، چھتیس گڑھ اور جھارکھنڈ کے دریا کے کناروں کے علاقوں میں موجود ہیں ۔
سردست ، اے ایم ڈی ، چھتیس گڑھ میں قائم اپنے یونٹ میں بھارت معدنیات کی حامل زینوٹائم کو اکٹھا کرنے کاکام انجام دے رہاہے اوراس نے بھارت معدنیات کے حامل زینوٹائم کا 97.688ٹن ذخیرہ جمع کرلیاہے ۔
اس کے علاوہ بھارت کے ارضیاتی سروے  ملک کے مختلف حصوں میں نایاب ارضی عنصر  اورنایاب دھات  سمیت مختلف قسم کی معدنی اشیا کے لئے نقشہ بندی اور تلاش سے متعلق سرگرمیاں انجام دے رہاہے تاکہ معدنیات سے بھرپورامکانی مقامات تلاش کئے جاسکیں اوراس کے ساتھ ساتھ معدنی وسائل میں اضافہ کیاجاسکے ۔
جہاں تک معدنیات کی پیداوار کا تعلق ہے ، بھارت میں انتہائی خالص آرای آکسائیڈ کی کان کنی ، پروسینگ ، ریفائننگ اورپیداوار کے لحاظ سے صلاحیت اوراستعداد خاطرخواہ مقدارمیں دستیاب ہے ۔
1950کے بعد سے ہی ریڈیوایکٹی وٹی سے مناسب طریقے سے مبّرا کئے گئے آکسائیڈ /کمپاؤنڈس کی شکل میں آرای ، پرائیویٹ اورنجی شعبے سمیت سبھی کے لئے دستیاب ہے۔ نایاب ارضی معدنیات کی ویلیوچین کی ترقی کے لحاظ سے ، ایک نایاب ارضی معدنیات سے متعلق تھیم پارک قائم کیاجارہاہے ، جس کے سبب آزمائشی بنیاد پر لیباریٹریوں میں ثابت شدہ سائنسی اصول وضوابط کو تقویت بہم پہنچائی جائے گی اور اس کے ساتھ ہی تجارتی اور کاروباری کام کرنے کی خواہش مند صنعتوں کے سامنے ان کا عملی مظاہرہ بھی کیاجاسکے گا۔ اس کے علاوہ تھیم پارک مستقبل کے لئے افرادی قوت تیارکرنے کے مقصد سے ، ہنرمندی اورصلاحیت سازی کے فروغ سے متعلق سرگرمیاں بھی انجام دے گا۔
ڈی اے ای کا ایک شریک یونٹ ، اٹامک منرل ڈائریکٹوریٹ فارایکسپلوریشن اینڈ ریسرچ  ، ملک بھرمیں ساحلی علاقوں ، دریاؤں کے آس پاس کے علاقوں اورملک کے بعض اندرونی علاقوں میں نایاب ارضی ایلیمنٹ  کی وسائل میں اضافہ کرنے کی غرض سے تلاش وجستجو سے متعلق کارروائیاں انجام دے رہاہے تاکہ بھاری معدنیاتی وسائل میں اضافہ کیاجاسکے۔ ان بھارت معدنیاتی وسائل میں مونازائٹ  اورزینوٹائم  کے شامل ہیں ۔